

PROJEKTS uz 14.05.2024.

vēlamais datums izskatīšanai: FK 22.05.2024.

domē: 30.05.2024.

sagatavotājs un ziņotājs: Laila Raiskuma

LĒMUMS

Ādažos, Ādažu novadā

2024. gada 30. maijā **Nr.**«DOKREGNUMURS»

**Par izmaiņām** **Siguļu pirmsskolas izglītības iestādē “Piejūra” struktūrā**

Ādažu novada pašvaldības dome izskatīja Siguļu pirmsskolas izglītības iestādes “Piejūra” (turpmāk - SPII) vadītājas priekšlikumu par izmaiņām struktūrā, lai nodrošinātu SPII izglītojamo un darbinieku drošību ēkā un tās teritorijā no plkst. 6.30 līdz 19.30.

Bērnu tiesību aizsardzības likuma 10. pants nosaka bērnam ir tiesības uz tādiem dzīves apstākļiem un labvēlīgu sociālo vidi, kas nodrošina pilnvērtīgu fizisko un intelektuālo attīstību.

Izglītības likuma 55. panta 8. punkts nosaka, ka izglītojamajam ir tiesības uz dzīvībai un veselībai drošiem apstākļiem izglītības iestādē un tās organizētajos pasākumos, savukārt 36. panta 3. punkts nosaka, ka izglītības programmas tiek īstenotas personas dzīvībai un veselībai drošos apstākļos.

SPII vadītāja šobrīd personīgi atbild par iestādes izglītojamo un darbinieku drošību ēkā un teritorijā vismaz 12 stundas dienā (t.sk. arī par fizisko piekļuvi ēkai un teritorijai, u.c. drošības jautājumu ievērošanu un izpildi), jo tie nav savienojami SPII citu darbinieku darba pienākumiem.

Iepriekš minēto prasību izpildi un drošību Ādažu PII “Strautiņš” un Kadagas PII “Mežavēji” ēkās un teritorijā nodrošina ēku dežuranti/administratori.

Lai nodrošinātu pirmsskolas izglītības iestāžu vienotu un drošu pārvaldības sistēmu, SPII nepieciešams veikt izmaiņas amatu sarakstā un no 01.08.2024. izveidot divus amatus “Ēkas un teritorijas dežurants/administrators”, ar mēnešalgu 742 *euro* (amata pienākumi - pielikumā).

Amata vietu uzturēšanai 2024. gadā nebūs ietekmes uz pašvaldības budžetu, jo finanšu līdzekļi 9170,38 *euro* (alga, sociālās garantijas un nodokļi) ir pieejami SPII budžeta tāmē kā ietaupījums no esošo amatu vakancēm. 2025. gadā ietekme uz budžetu būs 23843 *euro*.

Pamatojoties uz Pašvaldību likuma 10. panta pirmās daļas 14. punktu, Valsts un pašvaldību institūciju amatpersonu un darbinieku atlīdzības likuma 2. panta pirmās daļas 14. punktu, 5. panta pirmās daļas 2., 4., 7., 8., 10. punktu un 7. panta ceturto daļu, Ministru kabineta 2022. gada 26. aprīļa noteikumiem Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība”, pašvaldības Amatu klasificēšanas darba grupas 30.04.2024. atzinumu, Izglītības, kultūras, sporta un sociālās komitejas 08.05.2024. atzinumu, kā arī Finanšu komitejas 22.05.2024. atzinumu, Ādažu novada pašvaldības dome

**NOLEMJ:**

1. Ar 2024. gada 1. augustu izveidot Siguļu PII “Piejūra” divus amatus “Ēkas un teritorijas dežurants/administrators” - profesijas kods *5419 11*, saime 25, līmenis I, algu grupa 4, mēnešalga 742 *euro*.
2. Lēmuma 1. punkta izpildei:
   1. veikt grozījumus pašvaldības domes 28.12.2023. lēmuma Nr. 499 „Par pašvaldības amatpersonu un darbinieku mēnešalgām 2024. gadā” 13. pielikumā;
   2. nepieciešamo finansējumu paredzēt no Siguļu pirmsskolas izglītības iestādes “Piejūra” 2024. gada budžeta tāmes līdzekļiem.
3. Pašvaldības Centrālās pārvaldes Grāmatvedības nodaļas vadītājai veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ - SPII, IJN, PSN, FIN, GRN - @